เรื่องร้องเรียน (น้ำท่วม) วันที่ 2022-10-10 03:08:39 — แขวงตลาดน้อย เขตสัมพันธวงศ์ กรุงเทพมหานคร
สวัสดีครับ รบกวนแจ้งเรื่องน้ำท่วม จากระดับน้ำแม่น้ำเจ้าพระยาทะลักเข้าบ้านเรือนในชุมชนเมื่อคืนนี้ครับ อยากให้ทางเขตสัมพันธวงศ์ หรือสำนักงานระบายน้ำกรุงเทพมหานคร เข้ามาเสริมแนวกระสอบทราย หรือหาแนวทางป้องกันที่มีประสิทธิภาพมากกว่าทุกปีนะครับ ปริมาณน้ำที่ทะลักเข้ามา ตอนนี้ยังไม่มากเท่าปีที่แล้ว และลงเร็วมากคิดว่าเกิดจากการพร่องน้ำที่ดี ในส่วนนี้ขอชื่นชมการบริหารงานของกรุงเทพมหานครครับ 

แต่ในส่วนที่อยากขอเสนอแนะเพิ่มเติม คือ...

1. สำนักงานเขตควรจัดตั้งฝ่ายจัดการน้ำท่วมเฉพาะกิจ จุดเดียวเบ็ดเสร็จ ไม่ใช่ประชาชนโทรไปแจ้ง ก็บอกว่าต้องแจ้งสำนักงานระบายน้ำ ซึ่งจุดนี้มองว่าสำนักเขต ควรเป็นผู้รับเรื่องประสานงานโดยไม่มีการพูดเชิงผลักความรับผิดชอบครับ

2. สำนักงานระบายน้ำเอง ควรปรับปรุงระบบรายงานระดับน้ำหน้าประตูระบายน้ำ ให้สมบูรณ์ตรงกับความเป็นจริง และระบบไม่ล่มบ่อย เพราะส่วนนี้จะช่วยให้ประชาชนสามารถป้องกันเตรียมพร้อมในเบื้องต้นได้เป็นอย่างดีครับ

สุดท้ายขอเป็นกำลังใจให้เจ้าหน้าที่ทุกฝ่ายครับ เหนื่อยหน่อยนะครับช่วงนี้ รักษาสุขภาพ มีความสุขกันทุกท่านครับผม ความสูงระดับหน้าแข้ง น้ำท่วมมาแล้วน้อยกว่า 3 ชั่วโมง